Ioannes Marcus Ayrault

Ioannes Marcus Ayrault (francogallice Jean-Marc Ayrault ; natus die 25 Ianuarii 1950 in oppido Maulévrier praefecturae Cenomannica et Ligeri) est politicus Francicus.

 Vita 
Filius agricolae, Ayrault in universitatibus ad Portum Namnetum et breve temporis spatium Herbipoli litteris Germanicis studuit. Sodalis est factionis socialisticae ab anno 1972. Ab anno insequenti magister linguae Theodiscae in communi S. Hermelandi Namnetensis operam dedit. Ab anno 1977 praefectus eodem communi, ab anno 1989 usque ad annum 2012 praefectus urbi ipsae Portús Namnetum fuit.

Iam ab anno 1986 et usque in 2016 legatus fuit conventui nationali. Die 15 Maii 2012 a praeside Francisco Hollande ad officium primi ministri convocatus est, quo usque ad diem 31 Martii 2014 functus est. Die 11 Februarii 2016 minister rerum externarum factus est, antecessore Laurentio Fabio, primo ministro Manuele Valls. Successor a die 17 Maii 2017 (sub praeside Emmanuele Macron) fuit Ioannes Ivo Le Drian.

 Bibliographia 
 "Jean-Marc Ayrault soll französischer Premierminister werden" in Die Welt (15 Maii 2012)
 Alain Besson, Jean-Marc Ayrault: une ambition nantaise. Portu Namnetum: Éditions Coiffard, 2004. ISBN 2-910366-49-9
 Jean-Marie Biette, Ayrault: l'inconnu de Matignon. Lutetiae: Éditions l'Archipel, 2012. ISBN 978-2-8098-0868-1
 Matthieu Écoiffier, "Ayrault, monsieur loyal" in Libération (15 Maii 2012)

Categoria:Legati Conventui Nationali Francico
Categoria:Primi ministri Franciae
Categoria:Alumni Universitatis Namnetensis
Categoria:Administri rerum exterarum Franciae
Categoria:Praefecti communibus Francicis
Categoria:Magistri